“O‘zagrosug‘urta” aksiyadorlik jamiyati aktivlaridan samarali foydalanishga doir qo‘shimcha chora-tadbirlar to‘g‘risida

Vazirlar Mahkamasining “O‘zagrosug‘urta” aksiyadorlik jamiyatining moliyaviy ahvolini yaxshilash chora-tadbirlari to‘g‘risida” 2018-yil 26-iyundagi 477-son qarorini bajarish yuzasidan, shuningdek, “O‘zagrosug‘urta” aksiyadorlik jamiyatining moliyaviy-iqtisodiy ahvolini yaxshilash, binolari hamda inshootlaridan yanada samarali va oqilona foydalanish maqsadida Vazirlar Mahkamasi qaror qiladi:
 1. “O‘zagrosug‘urta” aksiyadorlik jamiyati (keyingi o‘rinlarda “O‘zagrosug‘urta” AJ deb ataladi) tomonidan O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasi bilan birgalikda “O‘zagrosug‘urta” AJ binolari va inshootlarini yalpi xatlovdan o‘tkazish natijalari bo‘yicha respublika mintaqalarida foydalanilmayotgan yoki samarasiz foydalanilayotgan obyektlar mavjudligi aniqlanganligi, kelgusida ulardan samarali foydalanish yuzasidan takliflar ishlab chiqilganligi ma’lumot uchun qabul qilinsin. 
 2. “O‘zagrosug‘urta” AJ, O‘zbekiston Respublikasi Moliya vazirligi, Xususiylashtirilgan korxonalarga ko‘maklashish va raqobatni rivojlantirish davlat qo‘mitasi hamda mahalliy ijro etuvchi hokimiyat organlarining:
 “O‘zagrosug‘urta” AJning 1-ilovaga* muvofiq ro‘yxat bo‘yicha foydalanilmayotgan yoki samarasiz foydalanilayotgan obyektlarini ommaviy savdolarda xususiy mulk etib sotish, sotishdan tushadigan mablag‘larni jamiyatning moliyaviy ahvolini yaxshilashga, shuningdek, jamiyat filiallarining ma’muriy binolarini ta’mirlashga va ularni obodonlashtirishga maqsadli yo‘naltirish;
 2-ilovaga* muvofiq ro‘yxat bo‘yicha obyektlarni kelgusida samarali foydalanish uchun ularni davlat mulki sifatida tezkor boshqarish huquqi bilan mahalliy ijro etuvchi hokimiyat organlariga o‘tkazish to‘g‘risidagi takliflariga rozilik berilsin.
 3. “O‘zagrosug‘urta” AJ:
 O‘zbekiston Respublikasi Moliya vazirligi bilan birgalikda ushbu qarorning 1-ilovasiga* kiritilgan obyektlarni baholash va ommaviy savdolarga qo‘yish jadvalini ikki hafta muddatda tasdiqlasin;
 tegishli davlat organlari va mahalliy ijro etuvchi hokimiyat organlari bilan birgalikda ushbu qarorning 2-ilovasida* ko‘rsatilgan obyektlarning berilishi va qabul qilib olinishini bir oy muddatda ta’minlasin. 
 4. Belgilab qo‘yilsinki, ushbu qarorning 2-ilovasida* ko‘rsatilgan obyektlarni o‘tkazish “O‘zagrosug‘urta” AJ tomonidan O‘zbekiston Respublikasi Davlat budjetiga va davlat maqsadli jamg‘armalariga to‘lovlar hisobiga, obyektlarni o‘tkazish sanasidagi ularning balans qiymati summasi bo‘yicha amalga oshiriladi. 
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov zimmasiga yuklansin.